armvectores/hy_wikipedia_2023 huggingface dataset:
Բարձակային համակարգեր

Բարձակային համակարգեր, շինարարական կոնստրուկցիաներ, որոնց հիմնական կրող տարրը բարձակն է։ Լինում են բարձակահեծանային, բարձակաշրջանակային, բարձակակամարային և բարձակավանտային։ Կիրառվում են շինարարության և տեխնիկայի տարբեր բնագավառներում, նավաշինության մեջ, օդանավերում (օդանավի թևը տարածական բարձակային ֆերմա է), մեքենաշինության մեջ են։ 
Կամրջաշինության մեջ կիրառվում են բարձակահեծանային (այդ բազմաթռիչք բարձակահեծանային համակարգ համակարգի ամենամեծ կամուրջը, 549 մ երկարությամբ, կառուցվել է Կանադայում) և բարձակակամարային համակարգեր։ Բարձակային համակարգի կիրառումը հնարավորություն է տալիս ստանալ կառուցվածքների կոնստրուկտիվ և հաշվարկային պարզ սխեմաներ, առանձին դեպքերում՝ նյութի արդյունավետ օգտագործում և կոնստրուկցիայի կշռի թեթևացում։
Պիրրոտին

Պիրրոտին (մուգ նարնջագույն), միներալ, մագնիսային կոլչեդան, (x=0,1-0,2) կազմի սուլֆիդների կարգի միներալ։ Պարունակում է Ni, Со խառնուրդներ։ Բյուրեղագիտական համակարգը հեքսագոնային և մոնոկլինային է, գույնը՝ բրոնզի դեղին, փայլը՝ մետաղական։ Բնության մեջ սովորական են հոծ հատիկավոր զանգվածները։ Կարծրությունը 3,5—-,5 է, խտությունը՝ 4580-4700 կգ/մ3։


== Ստացում ==
Առաջանում է տաք լուծույթներից պղինձ նիկելային հիպոգեն հանքավայրերում, կապված գերհիմքային ապարների հետ, ինչպես նաև այլ ծագումնային տիպի հանքավայրերում։ Օքսիդացման զոնայում անցնում է պիրիտի, մարկազիտի և գորշ երկաթաքարի։ Ni, Co, Cu, Pt մետաղների հանքանյութ է։


== Ծանոթագրություններ ==
Կասիտերիտ

Կասիտերիտ (հունարեն՝ χασσίτερος-անագ), անագաքար, միներալ։ Քիմիական կազմը՝ SnO2 (Sn-ի պարունակությունը՝ 68-78%)։ Բյուրեղագիտական համակարգը տետրագոնային է։ Առաջացնում է մանր և խոշոր բյուրեղներ, դրուզներ։ Գույնը՝ մուգ մոխրագույն, սև, դեղին։ Կարծրությունը՝ 6-7, խտությունը՝ 6500—7100 կգ/մ³։ Հանդիպում է գրանիտային ապարների հիդրոթերմալ քվարց-սուլֆիդկասիտերիտային երակներում։ Հանքավայրեր կան Միջին Ասիայում, Ղազախստանում, Թաիլանդում, Ինդոնեզիայում, Չինաստանում։ Անագի ստացման գլխավոր հանքային միներալն է։


== Ծանոթագրություններ ==
Անան (ավան)

Անան (ճապ.՝  阿南町  'Անան-տյո'), ավան Ճապոնիայում։ Գտնվում է Նագանոյի պրեֆեկտուրայում։ Ավանի ամբողջ մակերեսը կազմում է 123,35 կմ², բնակչությունը՝ 5104 մարդ, իսկ խտությունը 41,38 մարդ/կմ²։


== Աշխարհագրական դիրք ==
Ավանը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Ուրուգի , Ատի ավանի, Սիմոձյո, Հիրայա, Յասուոկա Տոյոնե և Տենրյու գյուղերի հետ։


== Բնակչություն ==
Բնակչությունը կազմում է 5104 մարդ (2014 թվականի օգոստոսի 1), խտություն - 41,38 մարդ/կմ²։


== Սիմվոլիզմ ==
Ավանի ծառը համարվում է Acer pycnanthum ծառը, ծաղիկը՝  Hymenanthes ծաղիկը, թռչունը՝  Cettia diphone-ն։


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Պոլիգլոտ

Պոլիգլոտ (հուն․՝ πολυ-, «շատ» և γλώττα, «լեզու»)՝ մի քանի լեզուների տիրապետող մարդ։
Հայտնի պոլիգլոտներ են՝ Հովհաննես Պողոս II-ը, Հենրիխ Շլիմանը, էսպերանտո արհեստական լեզուն ստեղծող Լյուդվիկ Լազարուս Զամենհոֆը։
Երկու լեզվի տիրապետելը կոչվում է բիլինգվիզմ (երկլեզվություն), երկուսից շատ՝ մուլտիլինգվիզմ (բազմալեզվություն)։


== Գրականություն ==
Գրքեր պոլիգլոտների մասին (ռուսերեն)


== Հղումներ ==
Պոլիգլոտների մասին (ռուսերեն)
Բիլինգվիզմ և մուլտիլինգվիզմ (ռուսերեն)
Երանոսի լեռներ

Անվան այլ կիրառումների համար տե՛ս՝ Երանոս (այլ կիրառումներ)Երանոսի լեռներ, լեռնաշղթա Հայաստանի Արարատի մարզի հյուսիսային հատվածում՝ Ազատ գետի հովտից անմիջապես հարավ։ Ծագումը ծալքաբեկորային է։ Ունի կտրտված, զառիթափ լանջեր։ Արևմտյան կեսում է գտնվում գեղատեսիլ Երանոս լեռնագագաթը։ Առավելագույն բարձրության հասնում է արևելյան հատվածում՝ մոտ 1900 մ։


== Ծանոթագրություններ ==
Օլորի (Ծալենջիխայի շրջան)

Օլորի (վրաց.՝ ოლორი), գյուղ Վրաստանում: Գտնվում է Սամեգրելո-Զեմո Սվանեթ մարզի Ծալենջիխայի շրջանում:


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 264 մարդ:


== Ծանոթագրություններ ==
Կենդանի նյութ

Կենդանի օրգանիզմների, մարմինների ողջ համալրումը, որ բնակեցնում են Երկիրը, ֆիզիկա-քիմիական առումով միացյալ է, անկախ իրենց սիստեմատիկ պատկանելիության։ Կենդանի նյութի զանգվածը համեմատաբար փոքր է և գնահատվում է 2,4-3,6×1012 տոննա մեծությամբ (չոր վիճակում) և կազմում է Երկրի մյուս ոլորտների զանգվածի 10−6 քիչ։ Բայց դա մեր մոլորակի ամենահզոր երկրաքիմիական ուժերից մեկն է, քանզի կենդանի նյութը ոչ միայն բնակեցնում է կենսոլորտը, այլև կերպարանափոխում է Երկրի պատկերը։ Կենդանի նյութը տարածված է կենսոլորտում շատ անհավասարաչափ։


== Առաջացումը ==
Կենդանի նյութ առաջացման վերաբերյալ կան շատ վարկածներ։ Դրանցից մեկը Օպարինի տեսությունն է, ըստ որի կյանքը առաջացել է պատահաբար։ Դա եղել է պատահաբար առաջացած ամինաթթուների միջոցով, որոնք խմբավորվել են կոացերվանտներում և առաջացրել առաջին միաբջիջ օրգանիզմը։
Կան նաև բազմաթիվ այլ վարկածներ։
Գուլու

Գուլու (անգլ.՝ Gulu), քաղաք Ուգանդայում՝ տեղակայված Հյուսիսային մարզում։ Նույնանուն օկրուգի վարչական կենտրոնն է։  Կամպալայից հետո երկրորդ խիտ բնակեցված քաղաքն է երկրում։


== Աշխարհագրական դիրք ==
Ծովի մակարդակից բնակավայրի կենտրոնի բացարձակ բարձրությունը 1077 մետր է։


== Կլիմա ==


== Դեմոգրաֆիա ==
Քաղաքի բնակչության թվի շարժընթացն ըստ տարիների․


== Ծանոթագրություններ ==
Հերթապահ հայրիկը

Հերթապահ հայրիկը(անգլ. Daddy Day Care), ամերիկյան կինոկատակերգություն՝ նկարահանված Ստիվ Կարրի կողմիցː Շնորհանդեսն եղել է 2003 թվականի մայիսի 9-ինː Հաջորդ ֆիլմը («Հերթապահ հայրիկը. Ամառային ճամբար») ցուցադրվել է 2007 թվականին, որտեղ գլխավոր հերոսն էր Քյուբա Գուդինգ Կրտսերըː


== Սյուժե ==
Չարլիին (Էդի Մերֆի), ինչպես բոլորին, ովքեր աշխատում էին բաժանմունքում, ազատեցին աշխատանքիցː Չարլին և իր կոլեգան՝ Ֆիլը (Ջեֆ Գարլին) այժմ հերթապահ հայրիկներ են, ովքեր հոգ են տանում իրենց երեխաների մասին, երբ նրանց կանայք աշխատում ենː Նրանց մոտ մի միտք է ծագում՝ հոգ տանելով իրենց երեխաների մասին նաև գումար աշխատել՝ բացելով մանկապարտեզː


== Դերերում ==
Էդի Մերֆի- Չարլի Հինթոն
Ջեֆ Գարլին- Ֆիլ Ռայերսոն
Սթիվ Զան- Մարվին
Անժելիկա Հյուսթոն- Միսս Հերիդան
Ռեջինա Կինգ- Կիմ Հինթոն
Լեյսի Չեբերտ- Ջեննի
Քեյվին Նիլոն- Բրյուս
Ջոնաթան Կաց- Դեն Կուբից
Շեյն Բաումել- Կրիսպին
Մաքս Բուրկխոլդեր- Մաքս Ռայերսոն
Ջիմմի Բեննեթ- Ֆլեշ/Թոնի
Լեյլա Արսիերի- Կելլի
Խամանի Գրիֆին- Բեն Հինթոն
Էլ Ֆենինգ- Ջեմի
Հեյլի Նոէլ Ջոնսոն- Բեկկա
Շիվոն Ֆալլոն Հոգան- Պեգգի
Ուոլլես Լենգէմ- Ջիմ Ֆիլդս
Լիզա Էդելշտեյն- Կրիսպինի մայրը
Անդրե Գեյլ -
Քեննեդի ՄակԿալլո- Ջեննի
Cheap Trick -


== Արտադրություն ==
Ֆիլմը նկարահանվել է Կալիֆորնիայում։


== Քննադատություն ==
Ֆիլմը ստացել է հիմնականում բացասական կարծիքներ։ Rotten Tomatoes կայքի հարցման ժամանակ հայտնի դարձավ, որ ֆիլմը դիտածների 28 %-ը դրական արձագանք ուներ։


== Արտաքին հղումներ ==
Ֆիլմի էջը Rotten Tomatoes կայքում
Ֆիլմի էջը box office mojo կայքում
Հերթապահ հայրիկը(անգլ.) ֆիլմը Internet Movie Database կայքում
Սալանդրա

Սալանդրա (իտալերեն՝ Salandra), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 3190 մարդ, բնակչության խտությունը կազմում է 40 մարդ/կմ²։ Զբաղեցնում է 77 կմ² տարածք։ Փոստային ինդեքսն է՝ 75017։ Հեռախոսային կոդը՝ 0835։
Բնակավայրի հովանավորն է համարվում Սան Ռոքոն։ Բնակավայրի տոնը նշվում է օգոստոսի 16-ին։


== Արտաքին հղումներ ==
http://www.comunedisalandra.it/ Archived 2008-08-28 at the Wayback Machine.
Դուիյակ սու Պերպերտուզ

Դուիյակ սու Պերպերտուզ (ֆր.՝ Duilhac-sous-Peyrepertuse), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 124 մարդ, բնակչության խտությունը` 5.88 մարդ/կմ²։ Բնակավայրը զբաղեցնում է 21.09 կմ² տարածք։


== Աշխարհագրություն ==
Գտնվում է Փարիզ քաղաքից 670 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 45 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 75 աշխատունակ (15-64 տարեկան)  բնակիչ, որոնցից ակտիվ էին 47-ը, իսկ ոչ ակտիվները` 28։ Ակտիվության ցուցանիշը կազմում է 62,7 %։ 47 աշխատունակ մարդկանցից աշխատել է 42 անձ (26 տղամարդ և 16 կին)։ Գործազուրկ են եղել 5 անձ (3 տղամարդ և 2 կին)։ 28 անաշխատունակներից 3-ը եղել են աշակերտներ կամ ուսանողներ, 14-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Շկոդերի Լուիջի Գուրակուչիի անվան համալսարան

Շկոդերի Լուիջի Գուրակուչիի անվան համալսարան (ալբ․՝ Universiteti i Shkodrës "Luigj Gurakuqi"), համալսարան Ալբանիայի Շկոդեր քաղաքում։ Հիմնադրվել է 1957 թվականին։ Համարվում է տարածաշրջանի խոշոր բարձրագույն կրթական հաստատություն, հատկապես տեխնիկական և գիտական առարկաների ուղղվածությամբ։


== Կառուցվածք ==
1992 թվականին համալսարանը կառավարությունից թույլտվություն է ստացել նախաձեռնելու Տնտեսագիտության ֆակուլտետի հիմնումը՝ շեշտադրելով շուկայական տնտեսագիտությունը, կառավարումը, բիզնեսի կառավարումը։ 1992 թվականին համալսարանի ռեկտոր Մենդահ Դերգուտին դիմեց Նեբրասկա- Լինքոլն համալսարանին՝ օգնելու զարգացնել շուկայական տնտեսագիտության և բիզնես կառավարման իր ուսումնական ծրագիրը։ 1992 թվականի սեպտեմբերին նա մասնակցեց Նեբրասկա- Լինքոլն համալսարանի թիմի կազմակերպած վերապատրաստման սեմինարներին։ Արդյունքում ռեկտորը դոկտոր Գյովալին Կոլոմբին հիմնադրեց տնտեսագիտության ֆակուլտետը։ 2002 թվականին համալսարանը կառավարությունից թույլտվություն ստացավ կազմակերպելու համակարգչային գիտությունների դասընթացներ, որոնց աջակցեց Նիդերլանդների HAN կիրառական գիտությունների համալսարանը։ Համալսարանում գործում է Լուիջի Գուրակուչիի անվան գրադարանը, որի ֆոնդը կազմում է 150000 գիրք, այդ թվում 16-րդ դարի երեսուներկու հազվագյուտ գրքեր։ Համալսարանն ունի 6 ֆակուլտետ, 14 բաժին, դասավանդում են ավելի քան 140 պրոֆեսորներ։


== Ֆակուլտետներ ==
2007 թվականին համալսարանի 6 ֆակուլտետներում սովորել են ավելի քան 10000 ուսանողներ։

Սոցիալական գիտությունների ֆակուլտետ (Fakulteti i Shkencave Shoqërore)
Բնագիտության ֆակուլտետ (Fakulteti i Shkencave Natyrore)
Կրթական գիտությունների ֆակուլտետ (Fakulteti i Shkencave të Edukimit)
Տնտեսության ֆակուլտետ (Fakulteti Ekonomik)
Իրավունքի ֆակուլտետ (Fakulteti i Drejtësisë)
Օտար լեզուների ֆակուլտետ (Fakulteti i Gjuhëve të Huaja)


== Ծանոթագրություններ ==


== Արտաքին հղումներ ==
Պաշտոնական կայք
Օձ (համաստեղություն)

Անվան այլ կիրառումների համար տե՛ս՝ Օձ (այլ կիրառումներ)Օձ (լատ.՝ Serpens), էկվատորիալ համաստեղություն։ Երկնքում զբաղեցնում է 636,9 մակերես։ Պարունակում է անզեն աչքով տեսանելի 106 աստղ։ Տեսանելիության լավագույն պայմանները հունիսին են։ Տարբերվում է նրանով, որ սա միակ համաստեղությունն է, որը կազմված է երկու իար չմիացած մասերից, որոնք բաժանվում են Օձակիր համաստեղությամբ՝ «Օձի գլուխը» գտնվում է ավելի հյուսիս-արևմուտք, «Օձի պոչը»՝ ավելի արևելք։


== Օձի գլուխ» աստերիզմը ==
Համաստեղության «Օձի գլուխ» կոչվող մասում գտնվում է համանուն Օձի գլուխ աստերիզմը՝ երեք ոչ պայծառ աստղերից կազմված եռանկյունը (Օձի β, κ և γ)։ Այս աստերիզմը կազմում է համաստեղության ընդհանուր տեսքի կարևոր բաղադրիչը։


== Ուշագրավ օբյեկտներ ==
Սեյֆերտի սեքստետը փոխազդող գալակտիկաների յուրօրինակ խումբ։
М5 գնդային կուտակումը։
Օձի θ (Օձի թետտա, կամ Ալիա) զույգ, որը կազմված է երկու դեղնավուն աստղերից, որոնք երևում են ոչ մեծ աստղադիտակով։
Արծվի միգամածությունը (ըստ Մեսյեի կատալոգի М 16) խոշոր չափի միգամածություն, որում առանձնանում են որոշ բնորոշ մարմիններ։ Դրանցից են գազային սյուները (դրանց անվանում են «Արարման սյուներ») աստղառաջացման գոտում։ Դրանք սառը միջասղային ջրածնից ու փոշու սյուներ են, որոնցում ևս նոր աստղեր են առաջանում։


== Պատմություն ==
Դեռևս հին ժամանակներում այս համաստեղությունը հայտնի էր որպես առանձին համաստեղություն և անգամ ներառված էր Կլավդիոս Պտղոմեոսի «Ալմահեսթ» աշխատության երկնային քարտեզում։ Պարզ է, որ այդ դեպքում ի նկատի ունեին ժամանակակից համաստեղության միայն մի մասը, հենց Օձի գլուխը։ Հետագայում այս համաստեղությունը սկսել է ընկալվել որպես Օձակիրի մի մասը։ Միջազգային աստղագիտական միությունը միայն 1922 թվականին է որոշում այն ներկայացնել որպես առանձին համաստեղություն։


== Արտաքին հղումներ ==
WIKISKY.ORG: Օձ
Աստղաառասպել: Օձ Archived 2010-03-26 at the Wayback Machine.
Իսիկարի

Իսիկարի կամ Իշիկարի (ճապ.՝ 石狩川), գետ Ճապոնիայում, Հոկայդո կղզում։ Սկիզբ է առնում Տոկատի լեռներից, հոսում Իսիկարիի դաշտավայրով, թափվում Ճապոնական ծովը։ Երկարությունը 268 կմ է։ Ափին է Ասահիգավա քաղաքը։


== Ծանոթագրություններ ==
Կյուրենբերգ

Կյուրենբերգ (գերմ.՝ Der von Kürenberg, Kürenberger, 12-րդ դար, Լինց, Ավստրիա - 12-րդ դար), գերմանացի միջնադարյան պոետ։


== Կենսագրություն ==
Կյուրենբերգը, ինչպես և միջնադարյան գերմաներենով գրող առաջին կին պոետ Ավան, նույնպես ապրել ու աշխատել է Լինցի մոտակայքում, Դանուբ գետի ափին։ Ենթադրվում է, որ իր անունը պոետը վերցրել է այդ տարածքի անվանումից։
Միևնույն ժամանակ, Ավստրիայի ու Բավարիայի պալատական ծառայողների մեջ եղել են մի քանի հոգի, ովքեր նույնացրել են իրենց այդ կերպարի հետ։
Կյուրենբերգը համարվում է առաջին ամենավաղ աշուղներից մեկը։ Նրա ստեղծագործությունները, որ թվագրվում են 12-րդ դարի 50-70-ական թվականներին, միջնադարյան երգարաններում պահպանվել են մինչև մեր օրերը։


== Ստեղծագործություն ==
Պոետի ստեղծագործությունները, որ գրականագետները դասում են աշուղականության ժողովրդական ուղղությանը, քիչ թե շատ ազատ է ֆրանսիական միջնադարյան պալատական գրականության կանոններից և ինքնուրույնության հետքեր է կրում։ Դրա մասին են վկայում բանաստեղծությունների կառուցվածքի արխաիկ ոճը և բանաստեղծական կերպարները, որոնք վերաբերում են ժողովրդական երգերին ու հերոսական էպոսին։ Այսպես, բանաստեղծությունները, որպես կանոն միատուն են, դրանց բնորոշ են զույգ, հաճախ` ոչ ճշգրիտ ռիթմերը, պարզ տաղաչափությունը և շեշտային կառուցվածքը։ Որոշ ստեղծագործություններում հանդիպում է, այսպես կոչված, նիբելունգովյան ռիթմը։

Բացի դրանից, ինչպես և այլ վաղ շրջանի պոետների մոտ, Կյուրենբերգի սիրո կոնցեպցիան ևս տարբերվում է Տիկնոջը ծառայելու աշուղական սիրալիր մոտեցումից։ Աշուղը երգում է.

Շատ երգեր են հորինվել «կանացի երգի» լիրիկական ժանրով, ընդհանրացնելով երիտասարդ, չամուսնացած, մենակությունից տանջվող կնոջը նվիրված երգերի շարքը։
Սիրային տրտմությունը, սիրեցյալի հանդեպ կարոտը համարվել են կնոջ մենաշնորհը, տղամարդը, որպես կանոն, պատկերվում է որպես հպարտ ու ուժեղ ասպետ, սիրային պայքարի հաղթող։ Օգտագործվում են ժողովրդական ֆոլկլորի ավանդական կերպարներ։ Օրինակ, հերոսների երջանիկ կամ տխուր ապրումները նմանեցվում են գարնանը կամ աշնանը, տղամարդը համեմատվում է սոխակի, կինը` վարդի հետ։


== Գրականություն ==
Այս հոդվածում օգտագործված են Բրոքհաուզի և Եֆրոնի հանրագիտական բառարանի (1890—1907) նյութերը:
Lachmann K. / Haupt M. Minnesangs Frühling. — Leipzig / Stuttgart, 1875 / 1959. = Лахманн К. / Гаупт М. — Весна миннезанга. — Лейпциг / Штутгарт, 1875 / 1959.


== Ծանոթագրություններ ==


== Արտաքին հղումներ ==
Bibliotheca Augustana — электронная библиотека Ульриха Харша на сайте Университета прикладных наук г. Аугсбурга (գերմ.)
Ռոզա Մկրտչյան

Ռոզա Հովհաննեսի Մկրտչյան (սեպտեմբերի 25, 1923(1923-09-25), Թիֆլիս, ԱԽՖՍՀ, ԽՍՀՄ - մարտի 6, 1995(1995-03-06), Երևան, Հայաստան), հայ մանկաբույժ, Երևան քաղաքի գլխավոր մանկաբույժ։


== Կենսագրություն ==
Ռոզա Հովհաննիսյանը ծնվել է 1923 թվականի սեպտեմբերի 25-ին, Վրաստանի Թբիլիսի քաղաքում՝ 19-րդ դարում Ագուլիսից Թիֆլիս տեղափոխված Հովհաննես և Թամար Տեր-Մկրտչյանների ընտանիքում։


=== Կրթություն ===
1942-ից 1947 թվականերին սովորել է Երևանի պետական բժշկական ինստիտուտի բուժական Ֆակուլտետում։


=== Աշխատանքային գործունեություն ===
1962-1990 թվականներին աշխատել է Երևանի գործկոմի առողջապահության բաժնում՝ որպես Երևան քաղաքի գլխավոր մանկաբույժ։ Նրա ջանքերով և անմիջական մասնակցությամբ է կառուցվել Երևան քաղաքի մանկական հիվանդանոցների, պոլիկլինիկաների, ծննդատների գերակշիռ մասը։ Հեղինակել է բազմաթիվ գիտական հոդվածներ, մանկական առողջապահության խնդիրներին վերաբերող բազմաթիվ ձեռնարկներ և մենագրություններ։ Կանգնած է եղել Հայաստանում և հատկապես Երևան քաղաքում կանոնավոր մանկաբուժական ծառայության ստեղծման ակունքներում։


=== Պարգևներ ===
1965 թվականին Հայկական ՍՍՀ Գերագույն խորհրդի նախագահության հրամանագրով շնորհվել է «Հայկական ՍՍՀ վաստակավոր բժիշկ» պատվավոր կոչումը։  1961 և 1963 թվականներին պարգևատրվել է Գերագույն խորհրդի պատվոգրերով։


=== Վախճան ===
Ռոզա Հովհաննիսյանը մահացել է 1995 թվականի մարտի 6-ին։


== Ժառանգություն ==
Ռոզա Հովհաննիսյանի պատվին  Երևան քաղաքի Մաշտոցի 15 հասցեում 2016 թվականին կանգնեցվել է հուշատախտակ։


== Ծանոթագրություններ ==
Նովոստանկովատայա

Նովոստանկովատայա (ուկրաիներեն՝ Новостанкувата), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Նովոստանկովատայա գյուղում բնակվում էր 232 մարդ։ Բնակավայրը զբաղեցնում է 0,901 կմ² տարածք։ Բնակչության խտությունը կազմում էր 257,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուլոզեն (Ստորին Հռենոսի գավառ)

Մուլոզեն (ֆր.՝ Mulhausen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 419 մարդ, բնակչության խտությունը` 104.00 մարդ/կմ²։ Բնակավայրը զբաղեցնում է 4 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 37 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 292 աշխատունակ (15-64 տարեկան)  բնակիչ, որոնցից ակտիվ էին 250-ը, իսկ ոչ ակտիվները` 42։ Ակտիվության ցուցանիշը կազմում է 85,6 %։ 250 աշխատունակ մարդկանցից աշխատել է 240 անձ (129 տղամարդ և 111 կին)։ Գործազուրկ են եղել 10 անձ (3 տղամարդ և 7 կին)։ 42 անաշխատունակներից 15-ը եղել են աշակերտներ կամ ուսանողներ, 13-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
Վլադիմիր Շչուկո

Վլադիմիր Ալեքսեևիչ Շչուկո (ռուս.՝ Влади́мир Алексе́евич Щуко́, հուլիսի 5 (17), 1878, Բեռլին, Գերմանական կայսրություն - հունվարի 17, 1939(1939-01-17), Մոսկվա, ԽՍՀՄ), խորհրդային ճարտարապետ և բեմանկարիչ։


== Կենսագրություն ==
Սովորել է Պետերբուրգի Գեղարվեստի ակադեմիայում (1896-1904) Լ․ Ն․ Բենուայի մոտ։ 1911 թվականից ճարտարապետության ակադեմիկոս։ Շչուկոյի լավագույն ստեղծագործություններին բնորոշ է դասական ճարտարապետության սկզբունքների ստեղծագործաբար կիրառումն ու պարզ լակոնիկ ձևերի որոնումը հասարակական շենքերի նոր տիպերի և նոր տեխնիկայի հետ օրգանապես շաղկապումը։ Մինչև հեղափոխությունը կառուցել է Լենինգրադի Կիրովի պողոտայի № 63-65 տները (1908-1911), ռուսական տաղավարը Հռոմի Միջազգային ցուցահանդեսում (1911)։ Վ․ Գ․ Գելֆրեյխի հետ խորհրդային շրջանում ստեղծած խոշոր գործերից են Սմոլնու մուտքը (1923-1925) Լենինգրադում, Մ․ Գորկու անվան դրամատիկական թատրոնը Դոնի Ռոստովում (1930-1935), Վ․ Ի․ Լենինի անվան ԽՍՀՄ գրադարանի նոր շենքը (1928-1940), Քարե մեծ կամուրջը (1936-1938, Մ․ Ա․ Մինկուսի մասնակցությամբ), Համամիութենական գյուղատնտեսական ցուցահանդեսի գլխավոր տաղավարը (1939) Մոսկվայում, Աբխազական ԻԽՍՀ Կառավարական տունը (1932-1939) Սուխումում։ Ստեղծել է դեկորների և հագուստների ձևավորման էսքիզներ Պետերբուրգի «Հինավուրց թատրոնի» (1907), Լենինգրադի թատրոնների (1919-1932), Մոսկվայի Փոքր թատրոնի «Բորիս Գոդունով» ներկայացման (1937) համար, ինչպես և բարձրարվեստ գծանկարներ ու ջրաներկ գործեր։


== Ծանոթագրություններ ==
Ծղկամ

Ծղկամ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։
1909 թվականին ուներ 41 տուն՝ 243 հայ բնակչով։
Ծղկամն ուներ Ս. Թադեոս անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սան Պոլո Մատեզե

Սան Պոլո Մատեզե (իտալերեն՝  San Polo Matese), կոմունա Իտալիայում, գտնվում է Մոլիզե մարզում՝ Կոմպաբասո գավառում։
Բնակչությունը կազմում է 445 մարդ, բնակչության խտությունը կազմում է 26 մարդ/կմ²։ Զբաղեցնում է 17 կմ² մակերես։ Փոստային ինդեքս՝ 86020, հեռախոսային կոդ՝ +39 0874։
Սան Պոլո Մատեզեն սահմանակից է Բոյանո, Կամպոկիարո, Կոլ դ'Անչիզ, Սան Գրեգորիո Մատեզե մունիցիպալիտետներին։
Կոմունայի հովանավորն է Սուրբ Նիկողայոս Զմյուռնացի հրաշագործը։ Տոնը նշվում է դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0874 775135


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մոկունք

Մոկունք, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ քաղաքի արևելյան կողմում։


== Անվան ստուգաբանություն ==
Անվան հետ կապված կա մի ավանդադապատում։ Խոսրով թագավաորը Տիգրանի գլխավորությամբ Սմբատ Մամիկոնյանի վրա 20 000-անոց բանակ է ուղարկում։ Տիգրանի հետ Ապահունիք բանակցելու է գնում Սմբատի որդին՝ Վահան Կամսարականը։ Տիգրանը Մուշեղ իշխանի, Սմբատի հոր՝ Վահանի ոսկորները, Վախտանգի կնոջն ու նրա որդուն։ Չստանալու դեպքում Տիգրանը սպառնում է, որ եկեղեցիները կրակատուն կդարձնի և հայ իշխանավորներին քարշ տալով կտանի պարսից արքայի մոտ։
Սմբատն որդու նամակը կարդալուց հետո 12 թուր է բերում եկեղեցի և պատարագ տալիս։ Դրանից հետո Սմբատը 9940 զինվոր է հավաքագրում և իջնում է Հաշտենք գավառի Գրեհն կոչված գյուղ։ Տիգրանը պատվիրակություն է ուղարկում Սմբատի մոտ, որը կրկին պահանջում է Մուշեղի և Վահանի ոսկորները և խոստանում է Սմբատին դարձնել հայոց մարզսպան։ Սմբատը շիկացած շամփուրից պսակ է սարքում և ինքն է դնում պատվիրակի գլխին։ Դրանից հետո Սմբատը պատվիրակության մյուս անդամների գլուխները կտրում է և դիակների մարմինները շիկացած շամփուրով դաղում է։ Այս դեպքից հետո բնակավայրը ստանում է «Մոգերի գերեզման» կամ Մոգտունս անվանումը։


== Պատմություն ==
Գյուղն առաջին անգամ հիշատակվել է Մոկկունս անվանումով՝ VII դարում։ Մոկունքը եղել է գրչության կենտրոն։ Մեզ է հասել 1443 թվականին գրված ավետարան։
Հայ բնակիչները հաճախակի դիմադրություն էին ցույց տալիս թուրքերին։


== Բնակչություն ==
1880 թվականին ուներ 497 բնակիչ, իսկ 1914 թվականին՝ 600-ից ավել հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու հողագործությունն էր։ Կարտոֆիլ են սկսել մշակել XX դարի սկզբներից։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սուրեն Սուրենյան

Սուրեն Մարտիրոսի Սուրենյան (Սուրեն Մարտիրոսյան, ապրիլի 8, 1899(1899-04-08) կամ 1900, Մեղրի - նոյեմբերի 4, 1938(1938-11-04), Կիրովական, Հայկական ԽՍՀ, ԽՍՀՄ), հայ դերասան։


== Կենսագրություն ==
Սուրենյանը ծնվել է Մեղրիում, մեծացել Բաքվում, որտեղ սկսել է բեմական գործունեությունը։ Ստացել է երաժշտական կրթություն։ 1916 թվականին խաղացել է Բաքվի Հայոց մշակութային միության, 1918 թվականին` Օվի Սևումյանի թատերախմբերում (Պյատիգորսկ), 1924 թվականին Բաքվում կազմակերպել է թատերախումբ և շրջագայել Անդրկովկասի հայաշատ վայրերում։ 1924 թվականի վերջում եղել է Դիլիջանի լուսբաժնին կից թատերախմբի ղեկավար, 1928 թվականից աշխատել է Լենինականի թատրոնում աշխատելը, հանդես է եկել Հյուսիսային Կովկասի հայկական թատերախմբերում, այնուհետև՝ Բաքվում ու Երևանում։
Մահացել է 1938 թվականին Կիրովականում։ Թաղված է Երևանում։


== Դերերը թատրոնում ==
Ֆերդինանդ՝ «Սեր և խարդավանք»
Բասանիո՝ «Վենետիկի վաճառականը»
Անդրոսով՝ «Պորտֆելավոր մարդը»
Միրոնով՝ «Ռելսերը զրնգում են»
Սոմով՝ «Ինգա»
Ռոմանով՝ «Հաց»
վարպետ Գրիգոր՝ «Նավթ»
Լևինսոն՝ «Ջարդ»
ղեկավար անձ՝ «Իմ բարեկամը»
Մատիլկով՝ «Փառք»
Պլատոն Կրեչետ՝ «Պլատոն Կրեչետ»


== Գրականություն ==
Գևորգ Աբաջյան, Սուրեն Սուրենյան, Ե., ՀԹԸ, 1959, 106 էջ։


== Ծանոթագրություններ ==
Վիտալի Բուլիգա

Վիտալի Նիկոլաևիչ Բուլիգա (բելառուս․՝ Віталь Мікалаевіч Булыга, հունվարի 12, 1980(1980-01-12), Մոգիլյով, Բելառուսական ԽՍՀ, ԽՍՀՄ), բելառուս ֆուտբոլիստ, հարձակվող։ Հանդես է եկել Բելառուսի հավաքականում։


== Կարիերա ==


=== Ակումբային ===
Ֆուտբոլով զբաղվել սկսել է 1987 թվականին Մոգիլյովի մանկապատանեկան մարզադպրոցում՝ մարզիչ Վալերի Չապլիգինի մոտ։ 1997 թվականից հանդես է եկել տեղական «Դնեպրում»։ 2002 թվականից հանդես է եկել «Կռիլյա Սովետով» ակումբում։ «Ուրալանի» և «Ամկարի» կազմում խաղացել է վարձավճարով։ 2006 թվականին պայմանագիր է կնքել «Տոմի» հետ։ 2008 թվականի հունվարի 27-ին տեղափոխվել է «Լուչ Էներգիա»։ 2009 թվականի մարտին հեռացել է առաջին դիվիզիոն անցած «Լուչ-Էներգիայից» և տեղափոխվել ԲԱՏԷ։ 2010 թվականի մարտին պայմանագիր է կնքել Բելգորոդի «Սալյուտի»  հետ։ 2010 թվականի սեպտեմբերից հանդես է եկել «Շիննիկում»։ 2011/12 մրցաշրջանում հանդես է եկել «Ժեմչուժինա-Սոչի» և «Գազովիկ» թիմերում։ 2012 թվականին պաշտպանել է «Բելշինայի» գույները։ 2013 թվականին վերադարձել է «Դնեպր»։ 2015 թվականի հուլիս-դեկտեմբեր ամիսներին հանդես է եկել Մինսկի «Դինամոյում», որի կազմում բոլոր մրցաշարերում խաղացել է 11 հանդիպում և խփել 2 գոլ։

В 2017 году объявил о завершении карьеры[9].
2016 թվականի հունվարին միացել է «Բելշինային»։ Եղել է ակումբի ավագը։ 2016-թվականի հուլիսին լքել է թիմը։
2017 թվականին հայտարարել է կարիերան ավարտելու մասին։


=== Ֆուտբոլային ֆունկցիոների կարիերա ===
Աշնանը Բելառուսի հավաքականի մեկ այլ ֆուտբոլիստ Դենիս Կովբոյի հետ Մինսկում մանկական դպրոց է բացել։ 2018 թվականի հունվարին դարձել է Մինսկի «Դինամոյի» թիմի ղեկավար։ Ապրիլին նշանակվել է դինամոյականների մարզական տնօրեն։ 2019թվականին հունիսին հեռացել է ակումբից։


=== Հավաքականում ===
Բելառուսի հավաքականի կազմում 2003-2008 թվականներին անցկացրել է 37 խաղ, խփել է 8 գոլ։
2008 թվականին փոխել է իր քաղաքացիությունը բելառուսականից ռուսականի, բայց նախկինի պես իրավունք է ունեցել հանդես գալ Բելառուսի հավաքականում։


== Ձեռքբերումներ ==
Բելառուսի չեմպիոն (2) – 1998, 2009
Բելառուսի առաջնության արծաթե մեդալակիր – 2015


== Անձնական կյանք ==
Ամուսնացած է։ Ունի որդի և երկու դուստր։


== Ծանոթագրություններ ==


== Արտաքին հղումներ ==
Ֆուտբոլիստի էջը ԲԱՏԷ ակումբի կայքում(չաշխատող հղում)
Ֆուտբոլիստի էջը «Կռիլյա Սովետով» ակումբի պաշտոնական կայքում
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Ստարայա Ռադչա

Ստարայա Ռադչա (ուկրաիներեն՝ Стара Радча), գյուղ Ուկրաինայի Ժիտոմիրի մարզի Նարոդիչի շրջանում։
2001 թվականի տվյալներով Ստարայա Ռադչա գյուղում բնակվում էր 16 մարդ։ Բնակավայրը զբաղեցնում է 0,194 կմ² տարածք։ Բնակչության խտությունը կազմում էր 82,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հայնսֆարթ

Հայնսֆարթ  (գերմ.՝ Hainsfarth), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 1441 մարդ է (2010 թվականի դեկտեմբերի 31–ի տվյալներով։ Զբաղեցնում է 17,55 կմ² տարածք։ Պաշտոնական կոդ՝ 09 7 79 154։


== Ծանոթագրություններ ==
Աստերոիդների ցանկ (311401-311500)

Աստերոիդների ցանկ (311301-311400)  • Աստերոիդների ցանկ  • Աստերոիդների ցանկ (311501-311600)
 Աստերոիդների ցանկ (311301-311400)  • Աստերոիդների ցանկ  • Աստերոիդների ցանկ (311501-311600)
Պարտինիկո

Պարտինիկո (իտալերեն՝ Partinico), կոմունա Իտալիայում, Սիցիլիա մարզի Պալերմո գավառում։
Բնակչությունը կազմում է 31 515 մարդ, բնակչության խտությունը կազմում է 278 մարդ/կմ²։ Զբաղեցնում է 110 կմ² մակերես տարածք։ Փոստային ինդեքսն է՝ 90047։ Հեռախոսային կոդը՝ 00091։
Կոմունայի հովանավոր սուրբն է Սուրբ Լեոնարդ Նոբլացին։ Տոնը նշվում է ամեն տարի նոյեմբերի 6-ին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Ծաղկավանք (լեռ)

Ծաղկավանք, լեռնագագաթ Հայաստանի Գեղարքունիքի մարզում, Գավառագետի աջափնյակում, Կարմիրգյուղից 1 կմ հարավ-արևմուտք։ Բարձրություն 2055 մ


== Ծանոթագրություններ ==
Սմբատ Բ Սյունի

Սմբատ Բ Սյունի կամ Սմբատ Բ Աշոտյան (անհայտ - 1044 կամ 1051), Սյունիքի թագավորության թագավոր։
Վասակն արու ժառանգ չուներ, և Սյունյաց տերերը որոշեցին գահին բազմեցնել նրա քեռայր իշխանաց իշխան Աշոտի (Աշոտիկի) ավագ որդի Սմբատին (1040–1051), իսկ կրտսեր եղբայրը հոր փոխարեն հռչակվեց «իշխանաց իշխան Սիսական աշխարհիս»։ Սմբատ Բ Սյունյաց արքան յուրայինների նկատմամբ եղել է «քաղցր եւ հեզահամբոյր», սակայն «շրջակայ ազգերը» նրանից սարսափել են։ Մատթեոս Ուռհայեցին գրում է, թե ինչպես Դվինի Աբուլսուար Շեդադյան ամիրան, ցանկանալով իրեն ենթարկել Տաշիր-Ձորագետի թագավոր Դավիթ Ա Անհողինին (989–1048 թթ.), 150-հազարանոց զորքով ներխուժեց Լոռի։ Դավիթն օգնություն խնդրեց Անիի Հովհաննես-Սմբատ թագավորից, վերջինս էլ դիմեց Կապանի գահակալին, որը Լոռի եկավ 2000-ոց այրուձիով18։ Կապանի գահակալը Սմբատ Բ թագավորն էր։ 11 տարի թագավորելուց հետո նա վախճանվեց Կապան մայրաքաղաքում և թաղվեց Վահանավանքի մեծ տաճարի սյունասրահում՝ Սյունյաց արքաների ու իշխանների դամբարանատանը։

Քանի որ Սմբատ Բ արքան ժառանգ չուներ, Սյունյաց գահին են բազմեցնում նրա կրտսեր եղբայր Գրիգորին (Գրիգոր Ա Սյունյաց թագավոր՝ 1051–1072 թթ.)։ Գրիգոր Ա-ն ամուսնացած էր Արցախի ականավոր իշխան Սահակ Սևադա Բ-ի դստեր՝ Շահանդուխտի հետ։ Նրանք նույնպես ժառանգ չունեին, այս փաստն արձանագրված է Վահանավանքի սուրբ Աստվածածին կրկնահարկ եկեղեցու 1086 թ. վիմական բնագրում։
Սմբատ Բ և Գրիգոր Ա թագավոր-եղբայրները զբաղվել են շինարարական աշխատանքներով։ Աջակցել և «ամենայն պիտոյիւք» օգնել են Տաթևի վանքի, Վահանավանքի, Բղենո-Նորավանքի և հոգևոր-կրթական այլ կենտրոնների վերանորոգման աշխատանքներին։ Նրանց գահակալության տարիներին առավել հարստացան Սյունիքի կրոնական օջախները, առանձնապես Տաթևի վանահայրությունը, որն ուներ միաբանության ավելի քան 1000 անդամ։


== Օգտագործված գրականություն ==
Գրիգոր Գրիգորյան, Սյունիքի թագավորությունը (X–XII դարեր) Archived 2015-06-30 at the Wayback Machine.
Լուսաղբյուր (Շիրակի մարզ)

Անվան այլ կիրառումների համար տե՛ս՝ Լուսաղբյուր (այլ կիրառումներ)Լուսաղբյուր, գյուղ Հայաստանի Շիրակի մարզում, մարզկենտրոնից 22 կմ հարավ-արևմուտք։ Ծովի մակարդակից 1470 մ բարձրության վրա։ Գյուղը հիմնադրվել է 1826-1829 թվականներին Արևմտյան Հայաստանի Մուշի և Բասենի գավառներից տեղահանված գաղթականների կողմից։ Առաջինը գյուղ է եկել Նավասարդ անունով մի մարդ իր ընտանիքով, որը եղել է ներկայիս Համբարյանների նախապապը։ Այնուհետև եկել են Յուզբաշոնք՝ ներկայիս Աղանիկյաններն ու Սմբատյաններն են։ 1915 թվականի եղեռնից հետո 1917 թվականից 1918 թվականին Մուշի Խարս գյուղից արտագաղթածները համալրել են գյուղի բնակչությունը, նրանց թվում այդ տարիներին արտագաղթել են նաև երջանկահիշատակ՝ Անդրանիկ Մարգարյանի պապերը։
1920-ական թվականներին գյուղն ունեցել է ավելի քան 300 տնտեսություն։ Գյուղը ունեցել է եկեղեցի, որը կառուցվել է 1860 թվականին։ 1925-1926 թվականներին գյուղում գործել են տնային դպրոցներ։ Այնուհետև գործել է տարրական դպրոց, մինչև 4-րդ դասարան։ 1939- 1940 թվականներին կառուցվել է Լուսաղբյուրի յոթնամյա դպրոցը։ Գյուղի բնակչությունն այդ տարիներին հիմնականում զբաղվել են հողագործությամբ, անասնապահությամբ, մեղվաբուծությամբ և այգեգործությամբ։ Գյուղում մշակել են մոտ 9 հա բանջարանոց, գործել է 2 ջրաղաց՝ Անդիկի և Համբոյենց ջրաղացը։ Մոտ 165 տարի առաջ գյուղում կառուցվել է 2 ձիթհանք։ Շինարարության համար փայտը բերել են սայլերով, Սարիղամիշից։ Համբոյենց ձիթհանքը գործել է մինչև 1973 թվականը։ Կոլտնտեսության տարիներին զբաղվել են նաև խոզաբուծությամբ, թռչնաբուծությամբ։ Այդ տարիներին գյուղում գործել է ակումբ, գրադարան, մանկապարտեզ։ Մինչև 1960-ական թվականները գործել է նաև ստացիոնար հիվանդանոց- ծննդատուն։ Համայնքի տարածքով է անցնում Երևան –Թբիլիսի երկաթգիծը և Գյումրի-Արմավիր ավտոճանապարհը։ Հեռավորությունը մարզկենտրոնից 20 կմ է։ Հիմա գյուղն ունի միջնակարգ դպրոց՝ 182 աշակերտական տեղով, որը կառուցվել է 1990 թվականին և կատարվել է հիմնական վերանորոգում 2005 թվականին։ Կա մանկապարտեզ 50 երեխայի համար, որը ներկայումս չի գործում, ունի վերանորոգման կարիք։ Գյուղն ունի գրադարան 7463 կտոր գրքով, որը ևս ունի վերանորոգման կարիք։ Համայնքը գազաֆիկացված է, 3500 մ ներհամայնքային ճանապարհ ասֆալտապատված է։ Խմելու ջրի ներքին ցանցը չի գործում, որը համարվում է գյուղի հիմնական պրոբլեմը։ Լուսաղբյուր համայնքը հարևան համայնքների, նախկին շրջկենտրոնի և մարզկենտրոնի հետ կապող տրանսպորտի վիճակը լավ է։


== Բնակչություն ==
Նախնիների մի մասը 1829-1830 թվականներին գաղթել է Մուշից և Բասենից, 1878 թ.՝ Կարսից և 1915-1918 թվականներին այլ տեղերից։
Լուսաղբյուրի ազգաբնակչության փոփոխությունը.


== Տնտեսություն ==
Բնակչությունը զբաղվում է հացահատիկի մշակությամբ և անասնապահությամբ։


== Օգտակար հանածոներ ==
Շրջակայքում տարածված են կրաքարերի, պեմզայի, սև տուֆի, ավազի և բազալտի պաշարներ։


== Պատմամշակութային կառույցներ ==
Լուսաղբյուրում են գտնվում “Անձավաձոր” քարանձավը և “Սրբատեղ” մատուռը։


== Տես նաև ==
Լուսաղբյուրի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Թել-Սուրի

Թել-Սուրի, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Մարտինովկա (գյուղ, Նովոարխանգելսկի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Կիրովոգրադի մարզի Նովոարխանգելսկի շրջանում։ Բնակավայրը նախկինում նաև անվանվել է Մարտինովիչևա։
2001 թվականի տվյալներով Մարտինովկա գյուղում բնակվում էր 343 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Միգրոն (Ֆրանսիա)

Միգրոն (ֆր.՝ Migron ), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Բյուրի կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17235։


== Բնակչություն ==
Համայնքի բնակչությունը 2010 թվականին կազմում էր 683 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Միգրոն (ֆր.)
Լաշամ Ռաֆայել

Լաշամ Ռաֆայել (ֆր.՝ Lachamp-Raphaël), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 86 մարդ, բնակչության խտությունը` 6.10 մարդ/կմ²։ Բնակավայրը զբաղեցնում է 14.09 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 115 կմ հարավ, Պրիվա քաղաքից` 26 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 43 աշխատունակ (15-64 տարեկան) բնակիչ, որոնցից ակտիվ էին 27-ը, իսկ ոչ ակտիվները` 16։ Ակտիվության ցուցանիշը կազմում է 62,8 %։ 27 աշխատունակ մարդկանցից աշխատել է 25 անձ (13 տղամարդ և 12 կին)։ Գործազուրկ են եղել 2 անձ (2 տղամարդ և 0 կին)։ 16 անաշխատունակներից 0-ը եղել են աշակերտներ կամ ուսանողներ, 8-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարչելինա

Մարչելինա (իտալերեն՝ Marcellina) կոմունա Իտալիայում, Լացիո մարզի Հռոմ գավառում։
Բնակչությունը կազմում է 6732 մարդ (ըստ 2008 թվականի տվյալների), բնակչության խտությունը կազմում է 441 մարդ/կմ²։ Տարածքը 15 կմ² է։ Փոստային ինդեքսը 10, հեռախոսային կոդը 0774։


== Ժողովրդագրություն ==


== Համայնքի վարչակազմ ==
Հեռախոս. 0774 42701
Էլեկտրոնային փոստ. sindaco@comune.marcellina.rm.it
Պաշտոնական կայք. [1]


== Արտաքին հղումներ ==
Բնակավայրի պաշտոնական կայքը (իտալ.)
Միջազգային վիճակագրական ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
988

988 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 988 թվականն է, 
X դարի 88-րդ տարին։


== Դեպքեր ==


== Ծնունդներ ==


== Մահեր ==
Անրի Լեբեգ

Անրի Լեոն Լեբեգ (ֆր.՝ Henri-Léon Lebesgue, հունիսի 28, 1875(1875-06-28)[…], Բովե - հուլիսի 26, 1941(1941-07-26)[…], Փարիզ), ֆրանսիացի մաթեմատիկոս, Փարիզի ԳԱ անդամ (1922), Լոնդոնի թագավորական ընկերության արտասահմանյան անդամ (1930)։ 1910–21-ին Փարիզի համալսարանի, իսկ 1921-ից Քոլեժ դը Ֆրանսի պրոֆեսոր։ Իրական փոփոխականի ֆունկցիաների արդի տեսության հիմնադիրներից է։ 
Հիմնական վաստակը չափելի ֆունկցիա հասկացության, չափի տեսության և ինտեգրալի նոր գաղափարի ստեղծումն է (տես Լեբեգի ինտեգրալ), որը հիմնված է չափի տեսության վրա և հնարավորություն է ընձեռում ինտեգրել ֆունկցիաների անհամեմատ ավելի լայն դաս։ Ֆունկցիաների անալիտիկ ներկայացման վերաբերյալ հետազոտություններով նպաստել է ֆունկցիաների նկարագրական տեսության ստեղծմանը։


== Կենսագրություն ==
Անրի Լեոն Լեբեգը ծնվել է 1875 թվականին հյուսիսային Ֆրանսիայի Բովե քաղաքում։ Մանուկ հասակում զրկվել է տպագրատան աշխատակից հորից։ Քաղաքային կրթաթոշակը, որը մայրը կարողացել էր ստանալ որդու համար, օժտված տղային հնարավորություն է ընձեռել ավարտելու քաղաքային քոլեջը, այնուհետև՝ Փարիզի Լյուդովիկոս Մեծի լիցեյը։
1894 թվականին պատանի Լեբեգը հաջողությամբ հանձնելով քննությունները՝ ընդունվել է Ֆրանսիայի մանկավարժական գլխավոր ինստիտուտը՝ Փարիզի հեղինակավոր Բարձրագույն նորմալ դպրոցը։ 1897 թվականին ուսումն ավարտելուց հետո նա ստացել է մաթեմատիկայի մանկավարժի դիպլոմ և երկու տարի զբաղվել է ինքնակրթությամբ՝ միաժամանակ աշխատելով որպես գրադարանավարի օգնական։ 1898 թվականին հրապարակվել է նրա մաթեմատիկական առաջին հոդվածը։ Այնուհետև Լեբեգը երեք տարի (1899-1902) մաթեմատիկա է դասավանդել Նանսի քաղաքի կենտրոնական լիցեյում և նախապատրաստել է «Ինտեգրալ, երկարություն, մակերես» (ֆր.՝ Intégrale, longueur, aire) անվանումով թեզը, որը նվիրված էր չափի և ինտեգրալի իր ամփոփմանը, որը պաշտպանել է 1902 թվականին։
1903 թվականին Լեբեգն ամուսնացել է իր համակուրսեցիներից մեկի քրոջ՝ Լուիզ Մարգերիտ Վալլեի (ֆր.՝ Louise-Marguerite Vallet) հետ։ Նրանք ունեցել են երկու երեխա՝ Ժակն ու Սյուզանը։ 1916 թվականին ամուսինները բաժանվել են։


== Հիմնական աշխատություններ ==
Leçons sur l’intégration et la recherche des fonctions primitives, Paris, Gauthier-Villars, 1904։
Leçons sur les séries trigonométriques, Paris, Gauthier-Villars, 1906։
Sur la mesure des grandeurs, Genève, A. Kundig, 1915։
Les Coniques, Paris, Gauthier-Villars, 1942։


== Ծանոթագրություններ ==
Պորոժեկ (գյուղ, Գատչինսկի շրջան)

Պորոժեկ (ռուս.՝ Порожек), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խազիևո

Խազիևո (ռուս.՝ Хазиево, բաշկիրերեն՝ Хажи), գյուղ Ռուսաստանի, Բաշկորտոստան հանրապետության Բուրաևսկի շրջանի կազմում։
Բնակչությունը 2009 թվականին գրանցված տվյալներով կազմում էր 74 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտիստրոֆե

Անտիստրոֆե, Անտիստրոֆա, Հակատուն (հուն․՝ ἀντι` ընդդեմ և στροφή` շրջադարձ, բանաստեղծության տուն), անտիկ պոեզիայում՝ հին հունական ողբերգության մեջ կոմպոզիցիոն ձև, ուր առաջին բանաստեղծական տան ռիթմը կրկնվում է երկրորդում։ Նախատեսված է խմբային կատարման համար, որի ժամանակ պարերգային խումբը ռիթմով շարժվում է ձախից աջ, մյուս տունը կատարելիս՝ հակառակ ուղղությամբ։ Եթե պարերգային խումբը բաղկացած է եղել երկու խմբից, ապա առաջինը կատարել է ստրոֆեն, երկրորդը՝ անտիստրոֆեն։ Անտիստրոֆեի օրինակների կարելի է հանդիպել Էսքիլեսի «Շղթայված Պրոմեթևսը», Սոֆոկլեսի «Էդիպ արքա», ինչպես նաև Ստեսիքորի, Պինդարոսի և այլոց ստեղծագործություններում։


== Ծանոթագրություններ ==


== Արտաքին հղումներ ==
Անտիստրոֆեի մասին Բրիտանիկա հանրագիտարանում (անգլ.)
Լիննաալուստե

Լիննաալուստե (էստ․՝ Linnaaluste), գյուղ Էստոնիայի Ռապլամաա նահանգի Կեհտնա շրջանում։
2011 թվականի տվյալներով գյուղում բնակվում էր 105 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Broke with Expensive Taste

«Broke with Expensive Taste», ամերիկացի ռեփեր Ազիլիա Բենքսի դեբյուտային ստուդիական ալբոմը։ 2011 թվականին Բենքսը հայտարարում է, որ սկսել է աշխատել իր դեբյուտային ալբոմի վրա, սակայն այդ ժամանակ նա որևէ ձայնագրման լեյբլի հետ պայմանագիր չուներ կնքած։ Մեկ տարի հետո նա պայմանագիր է ստորագրում Interscope Records և Polydor Records լեյբլների հետ, որպեսզի թողարկի այս ալբոմը։ 2014 թվականի հուլիսին Բենքսը ավարտում է պայմանագիրը այդ լեյբլների հետ և նոր պայմանագիր է ստորագրում Prospect Park լեյբլի հետ։ Ալբոմը թողարկվում է 2014 թվականի նոյեմբերի 7-ին։
Ալբոմը թողարկման առաջին շաբաթում Միացյալ Նահանգների Billboard 200 ալբոմների հիթ շքերթում զբաղեցնում է 30-րդ հորիզոնականը։ Այն նաև հորիզոնականներ է զբաղեցրել մի քանի այլ երկրների հիթ շքերթներում, այդ թվում Ավստրալիա, Շոտլանդիա, Իռլանդիա, Բելգիա և Մեծ Բրիտանիա։


== Ծանոթագրություններ ==


== Արտաքին հղումներ ==
Ազիլիա Բենքսի պաշտոնական կայք Archived 2011-02-01 at the Wayback Machine.
Ֆրեզոնարա

Պրասկո (իտալերեն՝ Fresonara), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 718 մարդ (2008)։ Բնակչության խտությունը՝ 103 մարդ/կմ²։ Տարածքը կազմում է 7 կմ²։ Փոստային ինդեքս՝ 15060։ Հեռախոսային կոդ՝ 0143։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս։ 0143 480166
Էլ. հասցե։ info@comune.fresonara.al.it


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Եվրոպայի ժողովուրդնե՛ր, պաշտպանեք ձեր սուրբ բարիքները

«Եվրոպայի ժողովուրդնե՛ր, պաշտպանեք ձեր սուրբ բարիքները» ( տարբերակներ՝ «Եվրոպայի ժողովուրդնե՛ր, պաշտպանեք ձեր սուրբ իրավունքները», «Դեղին սպառնալիք», «Դեղին վտանգ», (գերմ.՝ Völker Europas, wahr(e)t Eure heiligsten Güter), գերմանացի նկարիչ, պատմական գեղանկարչության վարպետ Գերման Կնակֆուսի նկարը։ Ստեղծվել է 1895 թվականին՝  կայզեր Վիլհելմ II-ի էսքիզներով։ Գերմանացի կայսրը նկարը նվիրել է Նիկոլայ II ցարի զարմիկին։ Բնօրինակը պահվում է Լիվադական պալատի բաղնիքում։
Նկարի վրա՝ քրիստոնեական խաչի լույսի տակ, պատկերված է գերմանացիների սուրբ պաշտպան Միքայել Հրեշտակապետը, որը շրջապատված է զինված կանանց խմբով՝ Եվրոպայի ժողովուրդների վալկիրիաների կերպարով։ Հրեշտակապետը աջ ձեռքի կրակե թրով կանանց ցույց է տալիս մութ և ամպրոպաբեր ամպը՝ եվրոպական հողերի վրա կախված։ Պաշտպանված լինելով չինական վիշապների կողմից՝  գահին նստած է Բուդդան։ Դրա տակ ասիական հորդաները ձգտում են մշակությաին Եվրոպային։ Կանանց խմբի գլուխն է Գերմանիան՝ սրով և վահանով, նրա ուսին վստահաբար հենված է Ռուսաստանը՝ նիզակով։ Քիչ հեռու Ֆրանսիան, ձեռքը դնելով աչքերին, ուշադրությամբ նայում է մոտեցող մթությանը։ Նրանց հետևում Բրիտանիայի ձեռքը բռնած Ավստրիան է, իսկ նրանց միջև՝ Իտալիան։ Ամենավերջին կերպարը չի նույնականացվել։   
Այս այլաբանական ստեղծագործությամբ կայզեր Վիլհելմ II-ը ցանկանում էր Եվրոպայի քրիստոնեական աշխարհին կոչ անել «դեղին վտանգի» և անաստված բուդդայականության դեմ համատեղ պայքարի։ Շուտով՝ ճապոնա-չինական պատերազմի ավարտից հետո, նա այս նկարը նվիրեց ռուս ցարին՝ արևելյան վերահսկողությունը իր վերահսկողության տակ պահելու խնդրանքով։ Կից նամակով Վիլհելմ II-ը հիցնում էր Նկիոլայ II-ին Ռուսաստանի մեծ դերի մասին։ Նիկոլայ II-ին այնքան է դուր գալիս նվերը, որ կայզերը հաճույքով նշել է. «Այսպիսով, աշխատեց, շատ ուրախացնող է»։ Նկարի կրկնօրինակները Վիլհելմ II-ը ուղարկել էր պետական բազմաթիվ գործիչների և նշանավոև այլ անձանց։ Նկարը լայնորեն տարածվեց ռուսական մամուլում և դրա հետևանքով ռուս-ճապոնական պատերազմի ժամանակ դարձավ հայտնի դրդապատճառ, որպեսզի պատկերվի բացիկների վրա։ Մի քանի տարի անց 1900 թվականի հուլիսի 27-ին կայզերն ասաց այսպես ասված «հոննական խոսքը»` արևելաասիական էքսպեդիցիոն կորպուսը մղելով դեպի Իհեթունյան ապստամբությանը։
Կնակֆուսի նկարից ոգեշնչված Վիլհելմ II-ի կոչը հիշատակում է Կարլ Հաուսոֆերը՝ իր աշխարհաքաղաքական աշխատություններում, որը թույլ տվեց Ադոլֆ Հիտլերի կենսագիր Իոհամ Ֆեստին այս նկարով իր փաստագրական ֆիլմում ակներևաբար ցույց տալ ֆյուրերի և իր ժամանակակիցների աշխարհայացքները իր՝ 1977 թվականին նկարահանված «Հիտլեր։ Կարիերան» (գերմ.՝ Hitler – Eine Karriere) վավերագրական ֆիլմում։    


== Ծանոթագրություններ ==


== Գրականություն ==
«Мегаполис-Континент» № 44 (304), октябрь 1996
Хаусхофер К. О геополитике: Работы разных лет. — М.: Мысль, 2001. — С. 371—418.


== Արտաքին հղումներ ==
Терентьев А. А. Методы анализа визуального материала в рамках курсов истории и обществознания: пример иконологического анализа картины Германа Кнакфуса «Гроза с Востока»
«Петербургский коллекционер»: «Жёлтая опасность»
Աշոտ Մինասյան (գյուղատնտես)

Անվան այլ կիրառումների համար տե՛ս՝ Աշոտ Մինասյան (այլ կիրառումներ)Աշոտ Իվանի Մինասյան (հունվարի 15, 1911(1911-01-15), Շիկահող, Հայաստան - սեպտեմբերի 5, 1978(1978-09-05), Երևան, Հայկական ԽՍՀ, ԽՍՀՄ), հայ գյուղատնտես, մանրէաբան։ Կենսաբանական գիտությունների դոկտոր (1970):


== Կենսագրություն ==
Աշոտ Մինասյանը ծնվել է 1911 թվականի հունվարի 15 (28)-ին, Շիկահող (այժմ՝ Հայաստանի Սյունիքի մարզում) գյուղում։ 1942 թվականին ավարտել է Հայկական գյուղատնտեսական ինստիտուտը։ 1953-1954 թվականներին եղել է ՀԽՍՀ ԳԱ բուսաբանական այգու, 1954-1963 թվականներին՝ Խաղողագործության, գինեգործության և պտղաբուծության հայկական գիտահետազոտական ինստիտուտի տնօրեն, 1963-1978 թվականներին՝ ՀԽՍՀ ԳԱ Բուսաբանության ինստիտուտի փոխտնօրեն, լաբորատորիայի վարիչ։
Աշխատանքները վերաբերում են հողի մանրէաբանության, ՀԽՍՀ կիսաանապատային, Սևանա լճի մերձափնյա հողերի իրացման, այգեգործության և պտղաբուծության զարգացման հարցերին։


== Երկեր ==
Սևանա լճի մերձափնյա հողագրունտների յուրացման կենսաբանական հիմունքները, Երևան, 1983։
Խաղողագործության, գինեգործության և պտղաբուծության հայկական գիտահետազոտական ինստիտուտ։ Աշխատություններ։ Երևան, 1971-1979։
Խաղողագործության և պտղաբուծության զարգացման հեռանկարները Հայաստանում։ Մինասյան Աշոտ Իվանի, Երևան, Հայպետհրատ, 1960, 100 էջ։
Այգեգործության և պտղաբուծության զարգացման յոթնամյա պլանի մասին։ Մինասյան Աշոտ Իվանի, ՀԽՍՌ Գյուղմինիստրության այգե-գինեգործության և պտղաբուծության գիտահետազոտական ինստիտուտ, Երևան, Ա. հ., 1959:
Այգեգործության, գինեգործության և պտղաբուծության ինստիտուտ։ Աշխատություններ։ Գրձելյան Գևորգ Փարսադանի, 1884-1977 [խմբ.] | Մինասյան Աշոտ Իվանի, 1911-1978 [խմբ.], Երևան, Ա. հ., 1957-1966:


== Ծանոթագրություններ ==
Նիմեռգա

Նիմեռգա (էստ․՝ Nõmmerga), գյուղ Էստոնիայի Հիյումաա նահանգի Կեինա շրջանում։
2011 թվականի տվյալներով գյուղում բնակվում էր 0 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Խիրբաթ Ղազալայի շրջան

Խիրբաթ Ղազալայի շրջան (արաբ․՝ ناحية خربة غزالة‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Դառաայի գավառ 8 շրջաններից մեկը։
Վարչական կենտրոնն է Խիրբաթ Ղազալա քաղաքը։ 2004 թվականի մարդահամարի տվյալներով շրջանը ունի 44,266 բնակչություն։ Տարածքը կազմում է 141.88 կմ²։
Ունի 4 գյուղ և ավան

Ալմա (արաբ․՝ علما‎‎)
Արևելյան Անտրալ (արաբ․՝ الغارية الشرقية‎‎)
Խիրբեթ Ղազալե (արաբ․՝ خربة غزالة‎‎)
Ալ-Ղարիյա ալ-Ղարբիյա (արաբ․՝ الغارية الغربية‎‎)


== Ծանոթագրություններ ==
Տրիմբակ օ Վալ

Տրիմբակ օ Վալ (ֆր.՝ Triembach-au-Val), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 465 մարդ, բնակչության խտությունը` 169.71 մարդ/կմ²։ Բնակավայրը զբաղեցնում է 2.74 կմ² տարածք։


== Աշխարհագրություն ==
Գտնվում է Փարիզ քաղաքից 370 կմ արևելք, Ստրասբուրգ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 276 աշխատունակ (15-64 տարեկան)  բնակիչ, որոնցից ակտիվ էին 214-ը, իսկ ոչ ակտիվները` 62։ Ակտիվության ցուցանիշը կազմում է 77,5 %։ 214 աշխատունակ մարդկանցից աշխատել է 191 անձ (100 տղամարդ և 91 կին)։ Գործազուրկ են եղել 23 անձ (11 տղամարդ և 12 կին)։ 62 անաշխատունակներից 16-ը եղել են աշակերտներ կամ ուսանողներ, 29-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լոդինե

Լոդինե (իտալ Lodine) Կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 408 մարդ՝ (2008 թ. ), բնակչության խտությունը՝ 53 մարդ/կմ², զբաղեցրած տարածքը՝ 8կմ²։
Փոստային ինդեքս՝ 8020, հեռախոսային կոդ՝ 0784։
Բնակչության հովանավոր սուրբ համարվում է Սուրբ Գեորգին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս։ 0784 53492


== Հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Մոստովոե (գյուղ, Դոմանյովկայի շրջան)

Անվան այլ կիրառումների համար տե՛ս՝ ՄոստովոեՄոստովոե (ուկրաիներեն՝ Мостове), գյուղ Ուկրաինայի Նիկոլաևի մարզի Դոմանյովկայի շրջանում։ Բնակավայրը նախկինում նաև անվանվել է Պրիվոլնոե, Լյախովո։ Հիմնադրվել է 1792 թվականին։
2001 թվականի տվյալներով Մոստովոե գյուղում բնակվում էր 2 008 մարդ։ Բնակավայրը զբաղեցնում է 3494 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)